**A Felügyelő Bizottság jelentése a 2019. május 24-i Küldöttgyűlésre**

A **Katolikus Iskolák Diák Sportszövetsége** az Alapszabályban foglaltaknak megfelelően végezte munkáját. A katolikus általános- és középiskolás diákok tanórán kívüli testnevelését, sportját, versenyeit, valamint szabadidős tevékenységét szervezete, bonyolította és irányította.

A jogszabályi előírásoknak megfelelően a Felügyelő Bizottságot meghívták az Elnökségi és Közgyűlési ülésekre. Megbeszélésekről minden esetben jegyzőkönyv készült.

A számvitelről szóló 2000. évi C. törvény meghatározza a beszámoló készítés szabályait, tagolását, az egyszerűsített mérleg tételeinek értékelését, valamint a mérleg tételek alátámasztásának dokumentumait, az eredmény levezetését.

A Felügyelő Bizottság megvizsgálta a 2018. évi pénzügyi beszámolót és közhasznú jelentést, valamint a KIDS éves működéséről szóló szakmai beszámolót. Ezen belül vizsgáltuk a különböző tételeket, az eredmény-kimutatást, és a kiegészítő mellékleteket. Vizsgáltuk a számszaki összefüggéseket és az egyezőségeket.

# Megállapítások

A 2018-as költségvetés elfogadásakor megjelölt irányelvek alapján a gazdálkodás átgondolt, takarékos, és a feladattervben megjelölt rendezvények teljesítése alapján történt meg. A 2018. évi beszámoló az előírásoknak megfelelő formában és tartalommal elkészült. A jelentésben szereplőkövetelések, kötelezettségek, időbeli elhatárolások részletesen be vannak mutatva.

Így végső soron megállapítható, hogy a Felügyelő Bizottság a 2018-as elszámolást rendben találta.

Budapest, 2019. május 23.

Endrédi Józsefné